CELEX: 62014CN0587
Language: fi
Date: 2014-12-18 00:00:00
Title: Asia C-587/14: Ennakkoratkaisupyyntö, jonka Curtea de Apel Cluj (Romania) on esittänyt 18.12.2014 – Aurel Moldovan v. Administrația Județeană a Finanțelor Publice Cluj

30.3.2015   
            
            
               FI
            
            
               Euroopan unionin virallinen lehti
            
            
               C 107/16
            
         
      Ennakkoratkaisupyyntö, jonka Curtea de Apel Cluj (Romania) on esittänyt 18.12.2014 – Aurel Moldovan v. Administrația Județeană a Finanțelor Publice Cluj
      (Asia C-587/14)
      (2015/C 107/22)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Cluj
      
         Pääasian asianosaiset
      
      
         Kantaja: Aurel Moldovan
      
         Vastaaja: Administrația Județeană a Finanțelor Publice Cluj
      
         Ennakkoratkaisukysymykset
      
      
                  1)
               
               
                  Kun otetaan huomioon lain nro 9/2012 säännökset ja siinä säädetyn veron tarkoitus, onko SEUT 110 artiklaa tulkittava niin, että se on esteenä sille, että Euroopan unionin jäsenvaltio ottaa käyttöön päästöveron, jota sovelletaan toisesta Euroopan unionin jäsenvaltiosta tuotuihin moottoriajoneuvoihin, kun ne rekisteröidään tässä jäsenvaltiossa, ja jota ei sovelleta kotimaisiin moottoriajoneuvoihin omistusoikeuden luovutuksen yhteydessä, jos tällainen tai samankaltainen vero on jo maksettu, kun ajoneuvojen arvoon sisältyvän jäljellä olevan veron määrä kansallisilla markkinoilla on pienempi kuin kyseinen uusi vero?
               
            
                  2)
               
               
                  Kun otetaan huomioon lain nro 9/2012 säännökset ja siinä säädetyn veron tarkoitus, onko SEUT 110 artiklaa tulkittava niin, että se on esteenä sille, että Euroopan unionin jäsenvaltio ottaa käyttöön päästöveron, jota sovelletaan toisesta Euroopan unionin jäsenvaltiosta tuotuihin moottoriajoneuvoihin, kun ne rekisteröidään tässä jäsenvaltiossa, mutta jota sovelletaan kotimaisiin moottoriajoneuvoihin vain silloin, kun kyseisten ajoneuvojen omistusoikeus luovutetaan, mikä johtaa siihen, että ulkomaista ajoneuvoa ei voida käyttää maksamatta tätä veroa mutta kotimaista ajoneuvoa voidaan käyttää rajoituksettoman ajan veroa maksamatta eli vero tulee maksettavaksi vasta, kun ajoneuvon omistusoikeus mahdollisesti luovutetaan ja kun uusi omistaja rekisteröi kyseisen ajoneuvon?